Nanging dalan liya lan alternatif iku, kawawas sacara normatif, mesthi wae dudu kaya sing ditindakake dening Aswatama ing lakon Aswatama Nglandhak. Amarga rumangsa gela lan ora keconggah yen kudu adu arep, Aswatama milih dalan buri. Dheweke nindakake aksi teror ing papan dununge kulawarga Pandhawa. Wong-wong wadon dipateni, bocah cilik dicilakani. Nanging akhire dheweke tiwas mung amarga jabang bayi Parikesit mancal senjata Pasopati, satemah ngenani gulune Aswatama.
